**Materiál na rokovanie** Materiál č.: 8/2014/2

**2. zasadnutia**

**Mestského zastupiteľstva Dunajská Streda**

**v VII. volebnom období**

***Dunaszerdahely Város Képviselő-testülete***

***2. ülésének beterjesztett anyaga***

***a VII. választási időszakban***

**Návrh na schválenie Taríf mestskej hromadnej dopravy v meste Dunajská Streda dopravcu SAD Dunajská Streda, a.s.**

***Határozati javaslat az* SAD Dunajská Streda, a.s. autóbusz-közlekedési társaság városi tömegközlekedési útiköltségeinek díjszabásáról**

Predkladá : Ing. Zoltán Hájos, primátor mesta

*Beterjeszti:*

Kontrolovala: Ing. Júlia Bubniaková, prednostka MsÚ

Ellenőrizte:

Vypracovala: Mgr. Priska Czúfalová, právny referát ÚP

*Kidolgozta:*

Návrh na uznesenie: Mestské zastupiteľstvo po prerokovaní predmetu návrhu

*Határozati javaslat:*

#

**A/ s c h v a ľ u j e**

|  |  |  |
| --- | --- | --- |
|

|  |  |
| --- | --- |
| **Tarifu mestskej hromadnej dopravy v meste Dunajská Streda** dopravcu SAD Dunajská Streda, a.s. Bratislavská cesta 918/2 Dunajská Streda 929 13, IČO: 36 245 488 v predloženom rozsahu as účinnosťou od 1.7.2015 |    |

 |

|  |  |
| --- | --- |
|  |  |

 **December 2014**

 ***2014. december***

***Dôvodová správa***

 V záujme zabezpečeniu základnej dopravnej obslužnosti mesta Dunajská Streda prevádzkovaním verejnej pravidelnej autobusovej mestskej hromadnej dopravy na území mesta za dohodnuté ceny, mesto Dunajská Streda a dopravca Slovenská autobusová doprava Dunajská Streda, akciová spoločnosť dňa 29.5.2009 uzatvorili v súlade s ust. zákona NR SR č.56/2012 Z.z. o cestnej doprave v z.n.p., Nariadením EP a Rady (ES) č. 1370/2007 o službách vo verejnom záujme v železničnej a cestnej osobnej doprave, Rámcovú zmluvu o dlhodobej spolupráci pri zabezpečovaní dopravy a služieb vo verejnom záujme v mestskej hromadnej doprave na území Mesta Dunajská Streda v znení dodatkov 1 až 7. Predmet zmluvy je najmä záväzok dopravcu riadne a včas zabezpečiť prevádzkovanie mestskej hromadnej dopravy v územnom obvode mesta, ktorého súčasť tvorí prepravný záväzok, prevádzkový záväzok a tarifný záväzok, podľa zákona a podmienok stanovených v dopravnej licencii na strane jednej a záväzok objednávateľa nahradiť dopravcovi riadne a včas preukázanú stratu (resp. poskytnúť mu primerané zálohy), ktorá vznikne dopravcovi pri prevádzkovaní mestskej hromadnej dopravy v zmysle Rámcovej zmluvy na strane druhej.

Prílohu uvedenej Rámcovej zmluvy tvorí Tarifa mestskej hromadnej dopravy v meste Dunajská Streda.

 Mesto ako verejný objednávateľ služby schvaľuje tarifu mestskej hromadnej dopravy.

T.č. platná tarifa:

|  |  |  |  |
| --- | --- | --- | --- |
| **Druhy cestovného (dovozného)** | **Platba v hotovosti** | **Platba dopravnou kartou (DK)** | **Platba dopravnou kartou ProDS** |
| Obyčajné cestovné na jednotlivú cestu  | 0,50 € | 0,35 € | 0,25 € |
| Zľavnené cestovné na jednotlivú cestu | 0,25 € | 0,20 € | 0,10 € |
| Dovozné (batožina, pes, prázdny detský kočík) | 0,33 € | 0,30 € | 0,30 € |

Navrhovaná tarifa od 1.1.2015:

|  |  |  |
| --- | --- | --- |
| **Druhy cestovného (dovozného)** | **Platba v hotovosti** | **Platba dopravnou kartou – držiteľom Vernostnej karty**  |
| Obyčajné cestovné na jednotlivú cestu  | 0,50 € | 0,25 € |
| Zľavnené cestovné na jednotlivú cestu | 0,30 € | 0,00 € |
| Dovozné (batožina, pes, prázdny detský kočík) | 0,30 € | 0,30 € |

Navrhovaná tarifa od 1.1.2015 počíta s tým, aby zľavy v MHD mohli využiť len obyvatelia mesta Dunajská Streda, pretože tieto sú financované (uhrádzané dopravcovi) výlučne z rozpočtu mesta Dunajská Streda.

Tarifa mestskej hromadnej dopravy

v meste Dunajská Streda

**Čl. I**

**Základné ustanovenia**

1. Táto tarifa upravuje najmä sadzby základného cestovného dopravcu, príplatkov a zliav z neho a ďalších úhrad spojených s prepravou cestujúcich, ich batožín, ako aj podmienky dopravcu, za ktorých sa sadzby uplatňujú, v súlade s uznesením Mestského zastupiteľstva v Dunajskej Strede č. ......./2014/2 zo dňa 9. 12. 2014.
2. Tarifa platí pre pravidelnú autobusovú dopravu na linkách mestskej hromadnej dopravy v meste Dunajská Streda s účinnosťou **od 1.7.2015**. Tarifa platí spolu s Prepravným poriadkom dopravcu, ktorý upravuje podmienky, za ktorých dopravca prepravuje osoby a batožinu.
3. Dopravcom podľa tejto tarify je Slovenská autobusová doprava Dunajská Streda, akciová spoločnosť. Dopravca je právnická osoba zapísaná v Obchodnom registri Okresného súdu Trnava, oddiel Sa, vl. č. 10215/T.

**Čl. II**

**Druhy cestovných lístkov a ceny cestovného (dovozného)**

|  |  |  |
| --- | --- | --- |
| **Druhy cestovného (dovozného)** | **Platba v hotovosti** | **Platba dopravnou kartou – držiteľom Vernostnej karty**  |
| Obyčajné cestovné na jednotlivú cestu  | 0,50 € | 0,25 € |
| Zľavnené cestovné na jednotlivú cestu | 0,30 € | 0,00 € |
| Dovozné (batožina, pes, prázdny detský kočík) | 0,30 € | 0,30 € |

**Jednotlivé druhy cestovného (dovozného) sa uplatňujú nasledovne:**

1. **Obyčajné cestovné na jednotlivú cestu:**
	1. dospelé osoby,
	2. mladiství po dovŕšení 15. roku veku.
2. **Zľavnené cestovné na jednotlivú cestu:**
	1. deti po dovŕšení 6. roku veku a mladiství do dovŕšenia 15. roku veku,
	2. žiaci a študenti základných a stredných škôl podľa osobitného predpisu (zákon NR SR č. 245/2008 Z.z. o výchove a vzdelávaní (školský **zákon**) a o zmene a doplnení niektorých zákonov v z.n.p. ) a študenti vysokých škôl a fakúlt podľa osobitného predpisu (zákon NR SR č. 131/2002 Z. z. o vysokých školách v znení neskorších predpisov) v dennej forme štúdia do získania vysokoškolského vzdelania druhého stupňa, najneskôr do dovŕšenia 26. roku veku,
	3. žiaci a študenti do dovŕšenia 26. roku veku študujúci v zahraničí, ktorých štúdium sa považuje za ekvivalent štúdia na školách zriadených v Slovenskej republike v dennej forme štúdia,
	4. držitelia preukazu ŤZP a ŤZP – S, sprievodca držiteľa preukazu ŤZP – S.
3. **Bezplatná preprava:**
	1. deti do dovŕšenia 6. roku veku,
	2. dôchodcovia po dovŕšení 70. roku veku.

c) osoby, ktoré majú nárok na zľavnené cestovné a sú držiteľom dopravnej karty vydanej dopravcom a  zároveň sú držiteľom vernostnej karty vydanej mestom Dunajská Streda,

d) dôchodcovia do dovŕšenia 70. roku veku, ktorí sú držiteľom dopravnej karty vydanej dopravcom a zároveň sú držiteľom vernostnej karty vydanej mestom Dunajská Streda.

1. **Dovozné:**
	1. batožina, o rozmeroch väčších ako 20 cm x 30 cm x 50 cm, batožina v tvare valca, ktorého dĺžka presahuje 150 cm a priemer presahuje 10 cm, batožina v tvare dosky o rozmeroch väčších ako 5 cm x 100 cm x 80 cm. Dovozné sa uplatňuje v prípadoch, keď ktorýkoľvek (aj jeden) rozmer presahuje stanovené rozmery. Hmotnosť batožiny nesmie presiahnuť 25 kg,
	2. pes a iné drobné zvieratá v schránkach s pevným dnom,
	3. prázdny detský kočík,
	4. bezplatne sa prepravujú detské kočíky s dieťaťom, invalidné vozíky a vodiace psy.

**Čl III.**

**Preukazovanie nároku na zľavnené cestovné**

1. **Bezplatná preprava:**
2. občania po dovŕšení 70. roku veku sa preukazujú preukazom totožnosti alebo cestovným pasom,

 b) osoby podľa Ćl. II bod 3. písm. c) sa preukazujú dopravnou kartou vydanou dopravcom,

 c) dôchodcovia do dovŕšenia 70. roku veku sa preukazujú dopravnou kartou vydanou dopravcom.

1. **Preprava za zľavnené cestovné:**
2. deti od 6 do 15 rokov sa v prípade, keď vzrast, resp. vizáž dieťaťa nekorešponduje s požadovaným nárokom na zľavnenú prepravu, preukazuje dopravnou kartou vydanou dopravcom, resp. cestovným pasom dieťaťa,
3. žiaci a študenti uvedení v Čl. II odsek 2 písm. b), c) sa preukazujú dopravnou kartou vydanou dopravcom, prípadne elektronicky aktivovaným študentským preukazom ISIC vydaným príslušnou školou. V prípade, že ISIC preukaz bol vydaný zahraničnou školou, elektronická aktivácia sa nevyžaduje a doba platnosti preukazu musí byť zrejmá z jeho vizualizácie,
4. držitelia preukazov ŤZP a ŤZP – S sa preukazujú preukazom vydaného podľa osobitného zákona. Tento preukaz musí mať dátum vydania po 31.12. 2009.

**Čl. IV**

**Podmienky prepravy psov**

1. Cestujúci so psom bez schránky musí upovedomiť vodiča o nástupe so psom bez schránky (obalu) a musí vodiča informovať, na ktorej zastávke vystupuje.
2. V jednom vozidle so prepravuje najviac jeden pes bez schránky. Pes bez schránky (obalu) sa zásadne neprepravuje na vyhradenom mieste pre prepravu detských kočíkov a na sedadlách autobusu.
3. Vodiaci pes sa prepravuje spolu so zrakovo postihnutým držiteľom preukazu ŤZP - S v priestore prvej sedačky za vodičom.

**Čl. V**

**Všeobecné pokyny, sankčné úhrady**

1. Práva a povinnosti dopravcu a cestujúceho upravuje prepravný poriadok, ktorý vydáva podľa zákona č. 56/2012 Z. z. dopravca, ktorý mestskú autobusovú dopravu prevádzkuje.
2. Preprava autobusových zásielok je zakázaná.
3. Výška sankčnej úhrady pri nepreukázaní sa cestovným lístkom je 30,00 € a cestovné. V prípade, že cestujúci zaplatí sankčnú úhradu v čase kontroly je to 20,00 € a cestovné.
4. Cestujúci je povinný zaplatiť paušálnu úhradu za znečistenie autobusu 15,00 € a úhradu za poškodenie autobusu v plnej výške vzniknutej škody.

Vypracoval: Ing. Anton Ladziansky

V Dunajskej Strede, dňa ..............2014

Ing. Michal Humeník,

 riaditeľ spoločnosti